पंजाब के 9 स्थानों पर बेटियां होगी सम्मानित
परिवर्तनसंस्था की ओर से 12 जनवरी को विश्व बेटी दिवस मनाया जाएगा। इस संबंधी मंगलवार को यहां के समाज सेवक भरत हरी शर्मा के नेतृत्व में हुए समागम को संबोधित करते आईआरएस अधिकारी डॉ. संदीप जोत ने कहा कि 6 साल से यह संस्था स्कूलों तथा कालेजों में 600 नाटक मंचित कर चुकी है और एक लाख आबादी को टच कर चुकी हैं। संस्था का कोई भी सदस्य तो नशा करता है और ही गालियां निकालता है।
ज्यादातर गालियां महिलाओं की छवि खराब करने वाली होती हैं। 12 जनवरी को बेटी दिवस मनाने के पीछे का मकसद बताते हुए उन्होंने कहा कि 13 जनवरी को लोहडी मनाई जाती है और ज्यादातर लोग बेटों की लोहडी मनाते हैं। इसके एक दिन पहले बेटी दिवस मनाने का फैसला किया गया। 2012 से शुरू की गई थी यह मुहिम। अब देश के पांच राज्यों में बेटी दिवस मनाया जाएगा।
पंजाब में भी 9 स्थानों पर विश्व बेटी दिवस मनाया जाएगा और होनहार बेटियों को सम्मानित किया जाएगा। बठिंडा, मुक्तसर, अमृतसर तथा संगरूर जिलों के डीसी सभी स्कूलों को पत्र जारी करके स्कूलों में बेटी दिवस मनाने की हिदायत देंगे।
उन्होंने समाज से आह्वान किया कि बेटियों के प्रति अपनी सोच को बदलें और बेटियों का सम्मान करें। इस दौरान बेटियों के प्रति लोगों को जागरूक करने वाले स्टिकर का विमोचन किया गया। मौके पर डॉ. ज्योति बधवा, टीके गुप्ता, अशोक वर्मा, के बलराज आदि हाजिर थे।
सुनाम में बेटियों को सम्मान देने का संदेश देते स्टिकर का विमोचन करते गणमान्य।
hin_Deva hin_Deva hin_Deva hin_Deva hin_Deva hin_Deva